

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 350-01/23-01/06

URBROJ:2140-07-02-23-12

Zlatar, 04.09.2023.

Na temelju članka 64. stavka 1. Zakona o zaštiti okoliša (Narodne novine br. 80/13, 153/13, 78/15, 12/18 i 118/18), članka 29. stavak 2. Uredbe o strateškoj procjeni utjecaja strategije, plana i programa na okoliš („Narodne novine" broj 3/17) i članka 39. Statuta Grada Zlatara („Službeni glasnik Krapinsko-zagorske županije“ broj 36A/13, 9/18, 9/20 i 17A/21) gradonačelnica Grada Zlatara donosi

**O D L U K U**

**o započinjanju postupka ocjene o potrebi strateške procjene utjecaja na okoliš**

**V. izmjene i dopune Prostornog plana uređenja Grada Zlatara**

Članak 1.

Na temelju Mišljenja o potrebi provedbe postupka ocjene odnosno strateške procjene utjecaja na okoliš Krapinsko-zagorske županije, Upravnog odjela za prostorno uređenje, gradnju i zaštitu okoliša, KLASA: 351-01/23-01/34, URBROJ: 2140/01-08/2-23-2 od 27.04. 2023. donošenjem ove Odluke pokreće se postupak ocjene kojom se odlučuje o potrebi provedbe strateške procjene utjecaja na okoliš V. izmjene i dopune Prostornog plana uređenja Grada Zlatara.

Postupak izrade V. izmjene i dopune Prostornog plana uređenja Grada Zlatara (u daljnjem tekstu: IDPPUGZ) započeo je Odlukom o izradi IDPPUGZ koju je donijelo Gradsko vijeće Grada Zlatara (KLASA: 350-01/22-01/06, URBROJ: 2140-07-01-23-5).

Članak 2.

Postupak ocjene o potrebi strateške procjene provodi Jedinstveni upravni odjel Grada Zlatara.

Članak 3.

Razlozi za donošenje IDPPUGZ navedeni su u Odluci o izradi IDPPUGZ.

Članak 4.

Radnje koje će se provesti u postupku ocjene o potrebi strateške procjene utjecaja na okoliš IDPPUGZ provode se sukladno odredbama Zakona o zaštiti okoliša (Narodne novine broj 80/13, 153/13, 78/15, 12/18 i 118/18) i Uredbe o strateškoj procjeni utjecaja strategije, plana i programa na okoliš („Narodne novine", broj 3/17)

Redoslijed radnji utvrđuje se u Prilogu I. ove Odluke.

U okviru postupka ocjene dostaviti će se i zahtjev Upravnom odjelu za prostorno uređenje, gradnju i zaštitu okoliša radi provođenja postupka prethodne ocjene i glavne ocjene prihvatljivosti za ekološku mrežu sukladno odredbama Zakona o zaštiti prirode (Narodne novine broj 80/13, 15/18, 14/19 i 127/19).

Članak 5.

Zahtjev za davanje mišljenja o potrebi strateške procjene IDPPUGZ dostaviti će Jedinstveni upravni odjel Grada Zlatara nadležnim tijelima i osobama iz Priloga II. ove Odluke, u roku od osam dana od dana donošenja ove Odluke.

Tijela i osobe iz prethodnog stavka ovog članka dužne su u roku od 30 dana od dana primitka zahtjeva dostaviti mišljenje o potrebi strateške procjene na temelju kriterija za utvrđivanje vjerojatno značajnog utjecaja IDPPUGZ, iz Priloga III. Uredbe o strateškoj procjeni utjecaja strategije, plana i programa na okoliš („Narodne novine" broj 3/17) Jedinstvenom upravnom odjelu Grada Zlatara, Zlatar, Park hrvatske mladeži 2.

Članak 6.

Prije donošenja Odluke u postupku ocjene o potrebi strateške procjene Jedinstveni upravni odjel Grada Zlatara dužan je o provedenom postupku ocjene pribaviti mišljenje Upravnog odjela za prostorno uređenje, gradnju i zaštitu okoliša Krapinsko-zagorske županije.

Članak 7.

Ova Odluka stupa na snagu danom donošenja, objaviti će se u Službenom glasniku Krapinsko-zagorske županije i na web stanici Grada Zlatara.

 GRADONAČELNICA

 Jasenka Auguštan-Pentek, bacc. eoc.

Dostaviti:

1. Službeni glasnik Krapinsko-zagorske županije
2. Tijelima i pravim osobama iz Priloga II. ove Odluke
3. Arhiva, ovdje

PRILOG I.

Odluke o pokretanju postupka ocjene o potrebi strateške procjene za V. izmjene i dopune Prostornog plana uređenja Grada Zlatara

REDOSLIJED RADNJI KOJE ĆE SE PROVESTI U POSTUPKU OCJENE O POTREBI STRATEŠKE PROCJENE UTJECAJA NA OKOLIŠ

V. IZMJENE I DOPUNE PROSTORNOG PLANA UREĐENJA GRADA ZLATARA

1. Jedinstveni upravni odjel Grada Zlatara, kao nadležno tijelo, započet će postupak ocjene o potrebi strateške procjene utjecaja na okoliš V. izmjene i dopune Prostornog plana uređenja Grada Zlatara (u daljnjem tekstu: IDPPUGZ) u roku od 8 dana od dana donošenja ove Odluke.
2. Jedinstveni upravni odjel Grada Zlatara pribavit će mišljenja tijela i osoba određenih posebnim propisima (navedenih u Prilogu II. ove Odluke) te će istima uz zahtjev za davanje mišljenja o potrebi strateške procjene dostaviti Odluku o izradi IDPPUGZ-a i ovu Odluku radi uvida u razloge donošenja te izrade IDPPUGZ-a radi uvida u programska polazišta iste.
3. Na temelju kriterija za utvrđivanje vjerojatno značajnog utjecaja IDPPUGZ-a na okoliš iz Priloga III. Uredbe o strateškoj procjeni utjecaja strategije, plana i programa na okoliš („Narodne novine" broj 3/17) tijela i osobe određene posebnim propisima dat će mišljenja o potrebi strateške procjene te ga u roku od 30 dana od dana primitka zahtjeva dostaviti Jedinstvenom upravnom odjelu Grada Zlatara.
4. Prije donošenja odluke o postupku ocjene o potrebi strateške procjene Jedinstveni upravni odjel Grada Zlatara dužan je o provedenom postupku ocjene pribaviti mišljenje Upravnog odjela za prostorno uređenje, gradnju i zaštitu okoliša Krapinsko-zagorske županije.
5. Ako se u postupku ocjene o potrebi strateške procjene utvrdi da IDPPUGZ ima vjerojatno značajan utjecaj na okoliš, gradonačelnica Grada Zlatara donijet će odluku o obvezi provedbe strateške procjene, koja sadrži osobito razloge zbog kojih je utvrđena potreba strateške procjene sukladno kriterijima iz Priloga III. Uredbe o strateškoj procjeni utjecaja strategije, plana i programa na okoliš („Narodne novine" broj 3/17).
6. Ako se u postupku ocjene o potrebi strateške procjene utvrdi da IDPPUGZ nema vjerojatno značajan utjecaj na okoliš, gradonačelnica Grada Zlatara donijet će odluku da nije potrebno provesti stratešku procjenu. Takva Odluka sadrži osobito osnovne podatke o IDPPUGZ te obrazloženje razloga zbog kojih je utvrđeno da nije potrebno provesti stratešku procjenu sukladno kriterijima iz Priloga III. Uredbe o strateškoj procjeni utjecaja strategije, plana i programa na okoliš („Narodne novine” broj 3/17).
7. O odlukama iz točke 5. i 6. informirat će se javnost i zainteresirana javnost sukladno odredbama Zakona o zaštiti okoliša (Narodne novine br. 80/13, 153/13, 78/15, 12/18 i 118/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08)

PRILOG II.

Odluke o pokretanju postupka ocjene o potrebi strateške procjene za V. izmjene i dopune Prostornog plana uređenja Grada Zlatara:

Popis nadležnih tijela kojima je potrebno dostaviti Zahtjev za davanje mišljenja o potrebi strateške procjene V. izmjene i dopune Prostornog plana uređenja Grada Zlatara

1. Krapinsko-zagorska županija, Upravni odjel za prostorno uređenje, gradnju i zaštitu okoliša, Magistratska 1, Krapina
2. Krapinsko-zagorska županija, Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, Krapina
3. Zavod za javno zdravstvo Krapinsko-zagorske županije, Ivana Gorana Kovačića 1, Zlatar
4. Hrvatske vode, VGO za gornju Savu, VGI za mali sliv „Krapina-Sutla", Zagrebačka 13, Veliko Trgovišće
5. Hrvatske šume, UŠP Zagreb, Lazinska 41, 10000 Zagreb
6. Ministarstvo kulture i medija, Konzervatorski odjel u Krapini, Magistratska 12, Krapina,
7. Javna ustanova za upravljanje zaštićenim dijelovima prirode Krapinsko-zagorske županije, Radoboj 8, Radoboj
8. Javna ustanova Zavod za prostorno uređenje KZŽ, Krapina, Magistratska 1

OBRAZAC O OCJENI O POTREBI STRATEŠKE PROCJENE UTJECAJA NA OKOLIŠ

# A. Opći podaci o strategiji, planu ili programu (SPP)

|  |  |  |  |
| --- | --- | --- | --- |
| A.1.  | Naziv SPP | ***V. izmjene i dopune Prostornog plana uređenja Grada Zlatara*** |  |
| A.2.  | Nadležno tijelo za izradu SPP | ***Grad Zlatar*** |
| A.3.  | Naziv predstavničkog tijela koje donosi SPP | ***Gradsko vijeće Grada Zlatara*** |
| A.4.  | Obuhvat SPP-a | ***Područje Grada Zlatara***  |
| A.5.  | Područje SPP-a | ***Prostorno planiranje*** |
| A.6.  | Vrsta dokumenta: novi SPP ili izmjene i dopune SPP | ***V. izmjene i dopune Prostornog plana uređenja Grada Zlatara*** |
| A.7.  | Pravni okvir za donošenje SPP | ***-***  |
| A.8.  | Da li SPP predstavlja okvir za financiranje iz sredstava Europske unije? | ***NE***  |
| A.9.  | Da li postoji obveza provedbestrateške procjene prema Zakonu? | ***NE***  |
| A.10.  | Navedite SPP višeg reda ili sektorski SPP | ***Plan razvoja Krapinsko – zagorske županije 2021.-2027.*** |
| A.11.  | Da li je proveden postupak strateške procjene za SPP višeg reda, naveden u točki A.10.? | ***DA***  |
| A.12.  | DA li se SPP planiraju nove aktivnosti u odnosu na SPP višeg reda, a za koji je provedena strateška procjena? | ***NE***  |
| A.13.  | Navedite razloge donošenja SPP, programska polazišta i ciljeve  | * ***izmjena tekstualnog i grafičkog dijela PPUGZ-a temeljem razmatranja prijedloga i inicijativa pravnih i fizičkih osoba za izmjenu plana sukladno čl. 85. Zakona,***
* ***preispitivanje i revidiranje građevinskog područja naselja prema zahtjevima građana, a u skladu s prostornim i zakonskim mogućnostima.***
* ***unaprjeđenje zelene infrastrukture i kružnog upravljanja prostorom i zgradama s ciljem prilagodbe i ublažavanja klimatskih promjena***

 |

# B. Procjena mogućih značajnih utjecaja strategije, plana ili programa (SPP) na okoliš

|  |  |  |  |
| --- | --- | --- | --- |
| B.1.  | Da li SPP predstavlja okvir za provedbu zahvata koji podliježu ocjeni o potrebi procjene utjecaja na okoliš, odnosno procjeni utjecaja na okoliš sukladno propisu kojim se uređuju navedeni postupci?  | ***NE***  |  |
| B.2.  | Da li SPP predstavlja okvir za razvoj drugih zahvata, osim gore navedenih, koji bi mogli imati značajne utjecaje na okoliš pojedinačno ili kumulativno?  | ***NE***  |
| B.3.  | Na koji način SPP utječe na ostale relevantne SPP?  | ***NE UTJEČE***  |
| B.4.  | Navedite vjerojatno značajne utjecaje na okoliš koji mogu nastati provedbom SPP i na koji način će biti uzeti u obzir pri izradi SPP?  | ***Neće biti vjerojatno značajnih utjecaja na okoliš***  |
| B.5.  | Da li je moguć značajni negativan prekogranični utjecaj SPP?  | ***NE***  |

# C. Ocjena mogućih značajnih utjecaja strategije, plana ili programa (SPP) na ekološku mrežu

|  |  |  |  |
| --- | --- | --- | --- |
|  | Da li SPP može imati značajan utjecaj na ekološku mrežu? | ***NE - Promjene prostornog plana neće se raditi na području ekološke mreže*** |  |